AIŠKINAMASIS RAŠTAS

Dėl pritarimo pasirašyti papildomą susitarimą Nr. 2 prie 2014 m. spalio 7 d. dovanojimo sutarties Nr. A14-348, sudarytos tarp Vaidoto Žuko ir Molėtų rajono savivaldybės

**1. Parengto tarybos sprendimo projekto tikslai ir uždaviniai**

2016 m. gruodžio 12 d. gautas Vaidoto Žuko siūlymas „Dėl dovanotos autorinės meno kolekcijos papildymo“, kuriame pareiškia, kad dovanoja Molėtų rajono savivaldybei dar 23 savo meno kūrinis – 10 žiestos ir glazūruotos keramikos vazų ir 13 glazūruotų šamotinių papuošalų, kurie kartu su kitais anksčiau dovanotais kūriniais bus eksponuojami Alantos dvare Vaidoto Žuko meno galerijoje. Prie siūlymo pridėtas perduodamų kūrinių sąrašas.

Molėtų rajono savivaldybės taryba 2014 m. liepos 24 d. sprendimu Nr. B1-141 „Dėl pritarimo dovanojimo sutarties pasirašymui“ pritarė, kad būtų pasirašyta dovanojimo sutartis tarp Vaidoto Žuko ir Molėtų rajono savivaldybės. 2014 m. spalio 7 d. buvo pasirašyta dovanojimo sutartis Nr. A14-348 (toliau – Sutartis).

Pagal Sutartį buvo padovanotas 151 paveikslas. Šiuo metu paveikslai yra perduoti Molėtų krašto muziejui valdyti, naudoti ir disponuoti jais patikėjimo teise ir yra eksponuojami Alantos dvare Vaidoto Žuko meno galerijoje.

Molėtų rajono savivaldybės taryba 2016 m. kovo 31 d. sprendimu Nr. B1-81 „Dėl pritarimo pasirašyti papildomą susitarimą Nr. 1 prie 2014 m. spalio 7 d. dovanojimo sutarties Nr. A14-348, sudarytos tarp Vaidoto Žuko ir Molėtų rajono savivaldybės“ pritarė, kad būtų pasirašytas susitarimas Nr. 1. Pagal šį susitarimą buvo padovanota 15 dailės kūrinių.

Parengto sprendimo projekto tikslas – pritarti, kad būtų pasirašytas papildomas susitarimas Nr. 2 prie 2014 m. spalio 7 d. dovanojimo sutarties Nr. A14-348, sudarytos tarp Vaidoto Žuko ir Molėtų rajono savivaldybės.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalimi;

Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 9.1.4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pritarus papildomo susitarimo Nr. 2 prie Sutarties pasirašymui, Molėtų rajono savivaldybei bus perduota dar 23 Vaidoto Žuko meno kūriniai.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti papildomą susitarimą Nr. 2 prie 2014 m. spalio 7 d. dovanojimo sutarties Nr. A14-348.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės meras Stasys Žvinys.